CELEX: 62008CO0207
Language: et
Date: 2008-07-11 00:00:00
Title: Euroopa Kohtu määrus (kuues koda), 11. juuli 2008. # kriminaalasjas versus Edgar Babanov. # Eelotsusetaotlus: Panevėžio apygardos teismas - Leedu. # Kodukorra artikli 104 lõike 3 esimene lõik - Põllumajandus - Kaupade vaba liikumine - Siseriiklik õigus, millega keelatakse mis tahes liiki kanepi kasvatamine. # Kohtuasi C-207/08.

Euroopa Kohtu (kuues koda) 11. juuli 2008. aasta määrus – kriminaalasi Edgar Babanovi süüdistuses
      (kohtuasi C‑207/08)
      Kodukorra artikli 104 lõike 3 esimene lõik – Põllumajandus – Kaupade vaba liikumine – Siseriiklik õigus, millega keelatakse mis tahes liiki kanepi kasvatamine
      1.                     Põllumajandus – Ühine turukorraldus – Lina ja kanep (nõukogu määrus nr 1782/2003, põhjendus 27 ja artikkel 52) (vt punktid 24–32,
            resolutsiooni punkt 1)
      2.                     Ühenduse õigus – Vahetu õigusmõju – Ülimuslikkus – Kiu tootmiseks kanepi kasvatamist reguleerivad ühenduse õigusnormid (EÜ
            artikkel 10) (vt punktid 34–36, resolutsiooni punkt 2)
      Ese 
      
         
               Eelotsusetaotlus – Panevėžio Apygardos Teismas – Sellise siseriikliku õiguse kooskõla liidu õigusega, mille kohaselt nähakse
                  ette kriminaalvastutus mis tahes liiki kanepi kasvamise eest – Kohtu õigus kohaldada siseriiklikku õigust juhul, kui kanepi
                  toimeainete sisaldus ei ületa teatavat määra.
               
            Resolutsioon
      
         
                  1.
               
               
                  
               
               
                  	Nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate
                     otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93,
                     (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000,
                     (EMÜ) nr 2358/71 ja (EÜ) nr 2529/2001, tuleb tõlgendada nii, et sellega on vastuolus siseriiklik õigus, millega keelatakse
                     eelnimetatud määruses sätestatud kiu tootmiseks kasvatatava kanepi kasvatamine ja oma valduses hoidmine.
                  
               
            
         
                  2.
               
               
                  
               
               
                  	Ühenduse õigusega on vastuolus see, kui liikmesriigi kohus kohaldab siseriiklikku õigust, millega keelatakse määruses nr 1782/2003
                     sätestatud kiu tootmiseks kasvatatava kanepi kasvatamine ja oma valduses hoidmine, rikkudes sellega eelnimetatud määrust.